****

**ΠΡΕΣΒΕΙΑ ΤΗΣ ΕΛΛΑΔΟΣ ΣΤΗ ΒΙΕΝΝΗ**

ΓΡΑΦΕΙΟ ΟΙΚΟΝΟΜΙΚΩΝ ΚΑΙ ΕΜΠΟΡΙΚΩΝ ΥΠΟΘΕΣΕΩΝ

**ΟΔΗΓΟΣ ΕΠΙΧΕΙΡΕΙΝ ΣΤΗΝ ΑΥΣΤΡΙΑ 2022**

****

|  |  |
| --- | --- |
|  |  |
|  | |

****

**ΠΙΝΑΚΑΣ ΠΕΡΙΕΧΟΜΕΝΩΝ**

[Α. ΓΕΝΙΚΑ ΣΤΟΙΧΕΙΑ 4](#_Toc39754504)

[Α.1 Γενικά Χαρακτηριστικά Χώρας 4](#_Toc39754505)

[Α.2 Δημογραφικά Στοιχεία 4](#_Toc39754506)

[Α.3 Βασικά Μακροοικονομικά Μεγέθη Αγοράς 4](#_Toc39754507)

[Β. ΕΠΙΧΕΙΡΗΜΑΤΙΚΟ ΠΕΡΙΒΑΛΛΟΝ 5](#_Toc39754508)

[Β.1 Θεσμικό πλαίσιο 5](#_Toc39754509)

[Β.1.1 Νομικές Μορφές Εταιριών 5](#_Toc39754510)

[Β.1.2 Διαδικασία ίδρυσης εταιρίας 5](#_Toc39754511)

[Β.1.3 Καθεστώς αδειοδοτήσεων 5](#_Toc39754512)

[Β.1.4 Σήμανση / πιστοποίηση προϊόντων (ετικέτες, πιστοποιήσεις, πρότυπα, τεχνικές προδιαγραφές) 5](#_Toc39754513)

[Β.1.5 Τιμολόγηση 5](#_Toc39754514)

[Β.1.6 Τελωνειακή νομοθεσία (Διαδικασία – Αρχές) 6](#_Toc39754515)

[Β.1.7 Διαδικασίες εισαγωγής / περιορισμοί εισαγωγών 6](#_Toc39754516)

[Β.1.8 Εξασφάλιση πιστώσεων-χρηματοδοτήσεων 6](#_Toc39754517)

[Β.1.9 Καθεστώς ιδιοκτησίας 6](#_Toc39754518)

[Β.1.10 Εργασιακό καθεστώς 6](#_Toc39754519)

[Β.2 Στρατηγική Εισόδου στην Αγορά της (Χώρας) 6](#_Toc39754520)

[Β.2.1 Συνεργασία με Αντιπροσώπους/διανομείς 7](#_Toc39754521)

[Β.2.2 Δημιουργία θυγατρικής/υποκαταστήματος/αντιπροσωπίας/κοινοπραξίας 7](#_Toc39754522)

[Β.2.3 Δίκτυα Διανομής 7](#_Toc39754523)

[Β.2.4 Προώθηση – Διαφήμιση 7](#_Toc39754524)

[Β.2.5 Πρακτικές οδηγίες 7](#_Toc39754525)

[Β.3 Καταναλωτικά Πρότυπα 7](#_Toc39754526)

[Β.4 Βιομηχανική Ιδιοκτησία 8](#_Toc39754527)

[Γ. ΦΟΡΟΛΟΓΙΑ - ΔΑΣΜΟΛΟΓΗΣΗ 8](#_Toc39754528)

[Γ.1 Συμφωνίες αποφυγής διπλής φορολογίας 8](#_Toc39754529)

[Γ.2 Φορολογία Φυσικών προσώπων 8](#_Toc39754530)

[Γ.3 Φορολόγηση Επιχειρήσεων 9](#_Toc39754531)

[Γ.4 Ειδικότεροι φόροι 9](#_Toc39754532)

[Γ.5. Δασμοί - Δασμολόγιο 9](#_Toc39754533)

[Γ.6 Ειδικές Οικονομικές ζώνες (FTZ) 9](#_Toc39754534)

[Δ. ΕΠΕΝΔΥΤΙΚΟ ΠΕΡΙΒΑΛΛΟΝ 9](#_Toc39754535)

[Δ.1 Αναπτυξιακός Νόμος - Κίνητρα Επενδύσεων 9](#_Toc39754536)

[Δ.2 Καθεστώς Ιδιωτικοποιήσεων 9](#_Toc39754537)

[Δ.3 Πιστοληπτική ικανότητα χώρας – Κίνδυνοι/ προοπτικές 9](#_Toc39754538)

[Ε. ΚΛΑΔΟΙ ΕΙΔΙΚΟΤΕΡΟΥ ΕΝΔΙΑΦΕΡΟΝΤΟΣ ΓΙΑ ΕΛΛΗΝΙΚΕΣ ΕΠΙΧΕΙΡΗΣΕΙΣ 10](#_Toc39754539)

[ΣΤ. ΧΡΗΣΙΜΑ ΣΤΟΙΧΕΙΑ ΕΠΙΚΟΙΝΩΝΙΑΣ 11](#_Toc39754544)

# Α. ΓΕΝΙΚΑ ΣΤΟΙΧΕΙΑ

## Α.1 Γενικά Χαρακτηριστικά Χώρας

Η Αυστρία με συνολική έκταση 83.872 τ.χλμ αποτελείται από εννέα ομοσπονδιακά κρατίδια, της Βιέννης (Wien πρωτεύουσα της Αυστρίας), του Burgenland, της Kärnten, της Niederösterreich, του Salzburg, της Steiermark, του Tirol, της Oberösterreich και του Vorarlberg. Περίκλειστη, συνορεύει με οκτώ χώρες : Γερμανία, Τσεχία, Ουγγαρία, Ιταλία, Λιχτενστάιν, Σλοβακία, Σλοβενία και Ελβετία. Περί το 60% της έκτασης της επικράτειας καλύπτεται από τις Άλπεις και άλλους ορεινούς όγκους. Ο Δούναβης διασχίζει τη χώρα σε μήκος 350 χλμ. και είναι πλωτός. Το κλίμα είναι ηπειρωτικό.

Η Αυστρία κατέστη μέλος της Ευρωπαϊκής ΄Ενωσης την 1.1.1995 και συμμετέχει στους περισσότερους διεθνείς Οργανισμούς. Δεν συμμετέχει στο ΝΑΤΟ. Ανήκει στην Ευρωζώνη και η οικονομία της είναι διαφοροποιημένη και ανταγωνιστική.

## Α.2 Δημογραφικά Στοιχεία

Σύμφωνα με την Εθνική Στατιστική Υπηρεσία της Αυστρίας, ο πληθυσμός της χώρας αυξήθηκε το 2022 κατά 0,52%, ήτοι κατά 46.265 άτομα, φθάνοντας τους 8.978.929 κατοίκους την 1.1.2022, εκ των οποίων 1.586.709 εκ. αλλοδαποί στην Αυστρία (17,67% του συνόλου) Ο αριθμός των Ελλήνων ανήλθε σε 7.500 περίπου το 2021 (έναντι 2.500 το 2010).

Περί το ¼ του πληθυσμού της χώρας βρίσκεται στη Βιέννη (1,93 εκατομμύρια) και ακολουθούν κατά μέγεθος το Γκρατς (298.000 κάτοικοι), το Λιντς (204.000 κάτοικοι), το Σάλτσμπουργκ (151.000 κάτοικοι) και το Ίνσμπρουκ (133.000 κάτοικοι).

## Α.3 Βασικά Μακροοικονομικά Μεγέθη

|  |  |  |  |  |  |
| --- | --- | --- | --- | --- | --- |
|  | 2017 | 2018 | 2019 | 2020 | 2021 |
| Ονομαστικό ΑΕΠ (εκατ.Ευρώ) | 369.362 | 385.424 | 397.519 | 379.321 | 402.711 |
| Μεταβολή ΑΕΠ | 2,4 | 2,5 | 1,5 | -6,8 | 4,7 |
| Κατά κεφαλήν ΑΕΠ (PPP, Ευρώ) | 37.210 | 38.640 | 39.520 | 37.200 | 39.030 |
| Ανεργία % | 5,5 | 4,9 | 4,5 | 6 | 6,2 |
| Πληθωρισμός % | 2,2 | 2,1 | 1,5 | 1,4 | 2,8 |
| Ισοζύγιο Γενικής Κυβέρνησης (% ΑΕΠ) | -0,8 | 0,2 | 0,6 | -8,3 | -5,9 |
| Χρέος Γενικής Κυβέρνησης (% ΑΕΠ) | 78,5 | 74,1 | 70,6 | 83,2 | 82,8 |
| Ισοζύγιο τρεχ. συναλλαγών (% ΑΕΠ) | 1,4 | 0,9 | 2,1 | 1,9 | –1,3 |
| Συναλλαγματικά διαθέσιμα (εκ.Ευρώ) | 20.270 | 20.270 | 21.016 | 24.844 | 30.005 |

*Πηγές: Κεντρική Τράπεζα Αυστρίας, Eurostat, Στατιστική Υπηρεσία Αυστρίας*

# Β. ΕΠΙΧΕΙΡΗΜΑΤΙΚΟ ΠΕΡΙΒΑΛΛΟΝ

## Β.1 Θεσμικό πλαίσιο

Δίκαιο Ευρωπαϊκής Ένωσης

### Β.1.1 Νομικές Μορφές Εταιριών

**Ανώνυμη Εταιρία (AG**)

Το ελάχιστο μετοχικό κεφάλαιο που απαιτείται για τη σύσταση ΑΕ στη χώρα ανέρχεται σε 70.000 ευρώ και τουλάχιστον το 1/4 από αυτό πρέπει να καταβληθεί κατά την σύσταση της εταιρίας. Τα ετήσια οικονομικά αποτελέσματα και οι ενοποιημένοι λογαριασμοί των ΑΕ πρέπει να ελέγχονται από ανεξάρτητο ορκωτό λογιστή και τα οικονομικά αποτελέσματα θα πρέπει να κατατίθενται στο Εμπορικό Μητρώο εντός 9 μηνών από το πέρας του οικονομικού έτους.

**Εταιρία Περιορισμένης Ευθύνης ΕΠΕ (GmbH)**

Η ΕΠΕ/GmbH, είναι κεφαλαιουχική εταιρία με νομική προσωπικότητα και μπορεί να συσταθεί από ένα ή περισσότερα φυσικά ή νομικά πρόσωπα. Το ελάχιστο ύψος εταιρικού κεφαλαίου ανέρχεται σε 35.000 ευρώ ενώ για τις νεοφυείς επιχειρήσεις σε 10.000 ευρώ. Η GmbH ευθύνεται έναντι τρίτων μέχρι του ύψους του κεφαλαίου της με την περιουσία της και όχι των εταίρων. Αντίθετα από τις προσωπικές εταιρείες υπάρχει διαχωρισμός της περιουσίας της εταιρίας από την προσωπική περιουσία των ιδρυτών/εταίρων.

**Μονοπρόσωπη/Ατομική Επιχείρηση (Einzelunternehmen)**

Ατομική επιχείρηση μπορεί να συστήσει κάθε πολίτης της ΕΕ, του ΕΟΧ και της Ελβετίας. Για την άσκηση επιχειρηματικών δραστηριοτήτων απαιτείται έκδοση αδείας και εγγραφή σε φορολογική αρχή της περιοχής που ασκείται η επιχειρηματική δραστηριότητα. Εγγραφή στο εμπορικό μητρώο (Firmenbuch) απαιτείται υποχρεωτικά εάν για δύο συνεχόμενα φορολογικά έτη η ατομική εταιρία καταγράψει κύκλο εργασιών άνω των 700.000 ευρώ για κάθε έτος ή πάνω από 1 εκ. ευρώ σε ένα έτος.

**Ευρωπαϊκή Εταιρία**

Η SE (Societas Europea) είναι μια ειδική μορφή μετοχικής εταιρίας με μετοχικό κεφάλαιο 120.000 ευρώ και ευελιξία ως προς όρους της τοποθεσίας. Είναι σχετικά εύκολη η διαδικασία μεταφοράς της καταστατικής έδρα της εταιρίας σε άλλη χώρα της ΕΕ.

### Β.1.2 Διαδικασία ίδρυσης εταιρίας

[Ίδρυση εταιρίας στην Αυστρία](https://www.wko.at/site/mehrsprachige_info/Steps_for_setting_up_a_business__business_startup_glossary.html)

### Β.1.3 Καθεστώς αδειοδοτήσεων

[Καθεστώς αδειοδοτήσεων και απαιτούμενα πιστοποιητικά ανά νομική μορφή εταιρίας](https://www.wko.at/site/mehrsprachige_info/Business_Registration.html)

### Β.1.4 Σήμανση / πιστοποίηση προϊόντων (ετικέτες, πιστοποιήσεις, πρότυπα, τεχνικές προδιαγραφές)

Αρμόδια υπηρεσία για την εθνική κατοχύρωση και προστασία εταιρικών ονομάτων και σημάτων, προστασία σπόρων, βιολογικού υλικού, σχεδίου και πνευματικών δικαιωμάτων είναι η Austrian Patent Office (ÖPA). Λεπτομέρειες για τις προϋποθέσεις και τη διαδικασία κατοχύρωσης σημάτων στην Αυστρία <https://www.patentamt.at/en/> . Τα ευρωπαϊκά εμπορικά σήματα διαχειρίζεται το Γραφείο Εναρμόνισης(OHIM) στο Αλικάντε της Ισπανίας.H Austrian Standards είναι αρμόδια για την ανάπτυξη και τη δημοσίευση εθνικών προτύπων,την πιστοποίηση ÖNORM, τη σήμανση CE καθώς και για την πιστοποίηση προσώπων, υπηρεσιών και συμμόρφωσης. <https://www.austrian-standards.at/>

### Β.1.5 Τιμολόγηση

[Πλήρης ομοσπονδιακή νομοθεσία](https://www.ris.bka.gv.at/GeltendeFassung.wxe?Abfrage=Bundesnormen&Gesetzesnummer=10007216)

### Β.1.6 Τελωνειακή νομοθεσία

[Αυστριακές Τελωνειακές Αρχές και λειτουργία](https://www.bmf.gv.at/en/topics/customs/contact-information.html)

[Κατάλογος Αυστριακών Τελωνειακών Αρχών](https://service.bmf.gv.at/service/anwend/behoerden/show_mast.asp?Typ=SM&DisTyp=ZA)

### Β.1.7 Διαδικασίες εισαγωγής / περιορισμοί εισαγωγών

Δεν υφίστανται περιορισμοί εισαγωγών από την Ελλάδα

### Β.1.8 Εξασφάλιση πιστώσεων-χρηματοδοτήσεων

Για το έτος 2021 και ταξινομημένες με βάση το σύνολο του ενεργητικού σε εκατομμύρια ευρώ οι μεγαλύτερες τράπεζες της Αυστρίας είναι οι Erste Group Bank AG (307.428,00 εκ.), Raiffeisen Bank International AG – RBI (192.101,00 εκ.), UniCredit Bank Austria AG (118.404,00 εκ.), BAWAG Group AG (56.325,00 εκ.), Raiffeisenlandesbank Oberösterreich AG (51.446,60 εκ.), Raiffeisenlandesbank NÖ-Wien AG (28.592,30 εκ.), Oberbank AG (27.539,66 εκ.), Steiermärkische Bank und Sparkassen AG (19.631,50 εκ.), Raiffeisen-Landesbank Steiermark AG (18.512,53 εκ.), Volksbank Wien AG (16.925,00 εκ.) Αρμόδια Αρχή για την εποπτεία του τραπεζικού συστήματος είναι η Finanzmarktaufsichtsbehörde (FMA) <https://www.fma.gv.at/impressum/>

### Β.1.9 Καθεστώς ιδιοκτησίας

[Εγγραφή στο Κτηματολόγιο](https://www.oesterreich.gv.at/themen/bauen_wohnen_und_umwelt/Εγγραφή%20στο%20Κτηματολόγιο%20%20wohnen/8/2.html)

[Περιγραφή Κτηματολογίου](https://www.justiz.gv.at/home/service/grundbuch.96c.de.html)

### Β.1.10 Εργασιακό καθεστώς

Οι μισθοί και τα ημερομίσθια καταβάλλονται 14 φορές το έτος. Συνήθως, ο 13ος μισθός καταβάλλεται στο τέλος Ιουνίου και ο 14ος στο τέλος Νοεμβρίου κάθε έτους. Ο κανονικός ημερήσιος χρόνος εργασίας είναι 8 ώρες και ο εβδομαδιαίος κανονικός χρόνος εργασίας δεν μπορεί να υπερβαίνει τις 40 ώρες. Ωστόσο, πολλές συλλογικές συμβάσεις προβλέπουν μειωμένο εβδομαδιαίο κανονικό χρόνο εργασίας. Οι εργαζόμενοι δικαιούνται ετήσια αμειβόμενη 30 εργασίμων ημερών που αυξάνεται σε 36 εργάσιμες ημέρες μετά 25 έτη υπηρεσίας. [Εργασιακό καθεστώς στην Αυστρία](https://www.wko.at/service/arbeitsrecht-sozialrecht/start.html)

## Β.2 Στρατηγική Εισόδου στην Αγορά της Αυστρίας

**Συμμετοχή σε εμπορικές εκθέσεις**

Παρ΄ότι το ενδιαφέρον για τις τοπικές εκθέσεις υπερσκελίζεται από διοργανώσεις διεθνούς εμβέλειας σε γειτονικές χώρες (Γερμανία και Ιταλία), ελληνικές εξωστρεφείς επιχειρήσεις θα μπορούσαν να συμμετάσχουν ή να επισκεφθούν εκθέσεις στο Salzburg αλλά και τη Βιέννη, όπως η ετήσια έκθεση Τουρισμού (εθνική συμμετοχή ΕΟΤ) ή εκθέσεις τροφίμων και εστίασης ([www.gastmesse.at](http://www.gastmesse.at)), κατασκευών ([www.bauen-wohnen.co.at](http://www.bauen-wohnen.co.at)), οίνου ( <https://www.vievinum.at/> ), δεδομένου, μάλιστα, ότι ο περιορισμένος αριθμός αλλοδαπών εκθετών αναδεικνύει τους παρόντες.

**Επικοινωνία με εισαγωγείς/διανομείς**

Η προσέγγιση εισαγωγέων και παρουσίαση ελληνικών προϊόντων με υψηλή σχέση ποιότητας/τιμής και η μετέπειτα συνεργασία για την επιτυχή προώθηση των προϊόντων αποτελεί ενδεδειγμένη μέθοδο προσέγγισης της αγοράς. Σημειωτέον ότι για την επιτυχή παρουσία ελληνικών προϊόντων στην αυστριακή αγορά θα πρέπει να διασφαλίζεται εκ των προτέρων σταθερή ποιότητα και συνεχής τροφοδοσία με τις απαιτούμενες ποσότητες. Η συγκέντρωση σημαντικού μεριδίου αγοράς τόσο του τομέα τροφίμων, όσο και γενικότερα του λιανεμπορίου, σε μεγάλες αλυσίδες διανομής και των απαιτήσεων που αυτό συνεπάγεται δυσχεραίνει την είσοδο ελληνικών προϊόντων. Η προσέγγιση μικρότερων δικτύων διανομής διαφαίνεται προσφορότερη, ιδιαίτερα για ελληνικά προϊόντα niche.

**Επίσκεψη της χώρας**

Η επιτόπια διερεύνηση της αγοράς στόχου από μία ελληνική επιχείρηση με σοβαρές εξωστρεφείς προθέσεις καθώς και η προσωπική επαφή με δυνητικούς διανομείς ή πελάτες θα μπορούσε να φανεί πολύ χρήσιμη σε όλα τα στάδια.

**Χρόνος**

Η ύπαρξη μεγάλου και ολοένα αυξανόμενου τουριστικού ρεύματος από την Αυστρία προς ελληνικούς προορισμούς δημιουργεί θετική εικόνα για τα ελληνικά προϊόντα, ιδιαίτερα του κλάδου τροφίμων-ποτών. Η παρουσίαση προϊόντων σε χρονικές περιόδους που περιόδων διακοπών στη χώρα μας θα μπορούσε να δώσει περαιτέρω ώθηση στην είσοδο τους στην αυστριακή αγορά.

### Β.2.1 Συνεργασία με Αντιπροσώπους/διανομείς

Το Γραφείο ΟΕΥ Πρεσβείας Βιέννης συγκεντρώνει και επεξεργάζεται στοιχεία εισαγωγέων και διανομέων κατά περίπτωση ανάλογα με τις ανάγκες των ελληνικών επιχειρήσεων που ζητούν τη συνδρομή του.

Το ομοσπονδιακό Οικονομικό Επιμελητήριο της Αυστρίας τηρεί βάση δεδομένων εμπορικών αντιπροσώπων. ([Commercial Agents](https://www.wko.at/branchen/handel/handelsagenten/commercial-agents.html) )

### Β.2.2 Δημιουργία θυγατρικής/υποκαταστήματος/αντιπροσωπίας/κοινοπραξίας

Αλλοδαπά νομικά πρόσωπα μπορούν να ιδρύσουν υποκαταστήματα στη χώρα. Η ίδρυση πρέπει να εγγράφεται στο Αυστριακό Εμπορικό Μητρώο, με ταυτόχρονη απόδειξη βάσει επισήμων εγγράφων της ύπαρξης του μητρικής εταιρίας.

[Ίδρυση υποκαταστήματος στην Αυστρία](https://www.usp.gv.at/en/laufender-betrieb/zweigniederlassungen/zweigniederlassungen-auslaendische-unternehmen.html)

### Β.2.3 Δίκτυα Διανομής

Οι μεγάλες υπεραγορές με έκταση μεγαλύτερη των 1.000 τ.μ. καλύπτουν το 24% της αγοράς, εκείνες των 400 έως 999 τ.μ το 43% και το υπόλοιπο μερίδιο από τα μικρότερα σημεία πώλησης. Οι μεγάλες αλυσίδες σούπερ μάρκετ REWE και SPAR καθώς και εκπτωτικά της HOFER, επικρατούν στην τοπική αγορά με μερίδα 34%, 30,3% και 20,3%, αντιστοίχως. Ο όμιλος REWE διαχειρίζεται περίπου 1880 μονάδες λιανικής πώλησης με τις αλυσίδες σούπερ μάρκετς BILLA,PENNY, SUTTERLUTY και ADEG, ο όμιλος SPAR με 1050 περίπου μονάδες λιανικής πώλησης με τις αλυσίδες υπεραγορών SPAR, INTERSPAR, EUROSPAR, SPAR GOURMET και ΜΑΧΙΜΑΡΚΤ. Η HOFER έχει παρουσία με 450 εκπτωτικές υπεραγορές.

### Β.2.4 Προώθηση – Διαφήμιση

Δεδομένου του υψηλού κόστους που συνεπάγονται οι προωθητικές ενέργειες και η διαφήμιση θα πρέπει να συμφωνούνται και να αποφασίζονται σε συνεργασία με το διανομέα ή επιλεγμένα σημεία πώλησης. Επίσης δεν θα πρέπει να παραβλέπονται οι δυνατότητες της διαφήμιση με σύγχρονα ηλεκτρονικά μέσα.

### Β.2.5 Πρακτικές οδηγίες

**Έλεγχος αξιοπιστίας**

-Από τις ακόλουθες ιστοσελίδες μπορούν να αντληθούν οικονομικές καταστάσεις εταιρειών για διάφορα έτη με μικρή σχετικά επιβάρυνση :

[Ισολογισμοί](https://austrian-balance-sheets.com/)

[Μητρώο επιχειρήσεων](https://www.usp.gv.at/Portal.Node/usp/public/content/laufender_betrieb/firmenbuch/firmenbuchabfrage/Seite.760006.html)

-Oι αυστριακές εταιρείες υποχρεούνται να αναγράφουν στην ιστοσελίδα τους τα πλήρη στοιχεία τους, ήτοι στοιχεία υπευθύνων της εταιρίας , αρ. μητρώων και φορολογίας, διευθύνσεις και άλλα. Μία αντιπαραβολή με τα αντίστοιχα στοιχεία του μητρώου των επιχειρήσεων στο Ομοσπονδιακό Επιμελητήριο Αυστρίας θα ήταν χρήσιμη για έλεγχο αξιοπιστίας της εταιρίας.  [Μέλη WKÖ](https://firmen.wko.at/Web/SearchComplex.aspx?StandortID=1&StandortName=Wien&ds_rl=1207962&ds_rl=1202524&ds_rl=1208262&gclid=EAIaIQobChMI8uew5_6T5AIVQkQYCh0lkwcvEAAYASAAEgJmffD_BwE&gclsrc=aw.ds)

-Επαφή με το Γραφείο ΟΕΥ

-Επικοινωνία με ΟΑΕΠ <https://oaep.gr/>

## Β.3 Καταναλωτικά Πρότυπα

Με μέση αγοραστική δύναμη από τις υψηλότερες στην Ευρώπη και σχετικά ομοιογενώς κατανεμημένη στα κρατίδια (υψηλότερη στην Κάτω Αυστρία χαμηλότερη στη Βιέννη), η αυστριακή κοινωνία θεωρείται καταναλωτική. Το 2021 οι δαπάνες των νοικοκυριών ανήλθαν σε 201,2 δισεκ.Ευρώ (+22 δισεκ. ευρώ έναντι 2020). Η αξία των ηλεκτρονικών πωλήσεων ανήλθε σε 23,2 δισεκ.Ευρώ.

Παρ΄ότι η τιμή ενός προϊόντος διαδραματίζει σημαντικό ρόλο στην επιλογή του, αρκετοί καταναλωτές είναι διατεθειμένοι να καταβάλουν υψηλότερο τίμημα για αγαθά υψηλότερης ποιότητας ή προϊόντα που ανήκουν σε μια αναγνωρίσιμη, ως σημαντική, μάρκα. Η ζήτηση τοπικών προϊόντων είναι σημαντική ενώ στα τρόφιμα τα φρέσκα προϊόντα προτιμώνται, γενικά, έναντι των συσκευασμένων.

Ο μέσος καταναλωτής είναι ιδιαίτερα ευαισθητοποιημένος στην προέλευση και τη βιωσιμότητα των προϊόντων που προμηθεύεται και η παρουσία προϊόντων βιολογικής γεωργίας είναι έντονη. Το μερίδιο των βιολογικών προϊόντων στις συνολικές αγορές είναι από τα υψηλότερα στην Ευρώπη. Σύμφωνα με πρόσφατη έρευνα, 85% των ερωτηθέντων εξετάζει την ύπαρξη γενετικά τροποποιημένων συστατικών στα προϊόντα που προμηθεύεται και το 74% προτιμά μη γενετικά τροποποιημένα, έστω και αν πωλούνται ακριβότερα. Σε πολλές συσκευασίες επισημαίνεται η προέλευση των υλικών συσκευασίας από ανακύκλωση, η χαμηλότερη περιεκτικότητα σε πλαστικό, όπως και η προέλευση του προϊόντος από δίκαιες εμπορικές πρακτικές ή το χαμηλό περιβαλλοντικό αποτύπωμα του παραγωγού.

Οι αγορές πραγματοποιούνται σε ποικίλους τύπους τοποθεσιών, από πολυκαταστήματα έως μικρούς λιανοπωλητές. Το ηλεκτρονικό εμπόριο είναι ευρέως διαδεδομένο (περί τα 5 εκατομμύρια διαδικτυακοί αγοραστές) και αναμένεται περαιτέρω ανάπτυξη. Άνω του 60% των Αυστριακών έχουν πρόσβαση στο διαδίκτυο και είναι ενεργοί στα κοινωνικά δίκτυα, γεγονός που τους επιτρέπει να πληροφορούνται για προϊόντα από τα σχόλια άλλων χρηστών.

## Β.4 Βιομηχανική Ιδιοκτησία

[Προστασία βιομηχανικής ιδιοκτησίας στην Αυστρία –](https://www.euraxess.at/austria/information-assistance/intellectual-property-rights-ipr)

# Γ. ΦΟΡΟΛΟΓΙΑ - ΔΑΣΜΟΛΟΓΗΣΗ

## Γ.1 Συμφωνίες αποφυγής διπλής φορολογίας

[Συμφωνίες αποφυγής διπλής φορολογίας](https://www.bmf.gv.at/en/topics/taxation/double-taxation-agreements.html)

## Γ.2 Φορολογία Φυσικών προσώπων

Ετήσιο εισόδημα μικρότερο των 11.000 – Απαλλαγή

11.000-18.000: 20%

18.000-31.000: 32,5% (φετινή αλλαγή)

31.000-60.000: 42%

60.000-90.000: 48%

90.000-1.000.000: 50%

Άνω του 1.000.000: 55%

Από το 2024 θα ισχύει η πλήρης μείωση 30% και 40% για τα κλιμάκια 3 και 4 αντίστοιχα. Για τις φορολογικές δηλώσεις που έγιναν εντός του 2022 για το φορολογικό έτος 2021 ίσχυε η προηγούμενη κλίμακα (η διαφορά ήταν στο κλιμάκιο 18-31.000 όπου το ποσοστό ήταν 35%)

## Γ.3 Φορολόγηση Επιχειρήσεων

Ο βασικός συντελεστής φορολόγησης επιχειρήσεων είναι 25%. Η ομοσπονδιακή Κυβέρνηση έχει ανακοινώσει ως στόχο περιορισμό σε 23% έως το 2024.

## Γ.4 Ειδικότεροι φόροι

**ΦΠΑ**

Γενικός συντελεστής **20%**

Συντελεστής **13%** ισχύει για προϊόντα ζωοτροφών, ζωντανά ζώα και φυτά, καυσόξυλα, γραμματόσημα, έργα τέχνης, εισιτήρια για αθλητικές εκδηλώσεις, μουσεία και κινηματογράφοι.

Συντελεστής **10%** ισχύει για τρόφιμα, παράδοση βιβλίων, εφημερίδων και περιοδικών, φάρμακα, ενοικίαση για σκοπούς κατοικίας, υπηρεσίες εστίασης και διαμονής, δημόσιες μεταφορές (εκτός αεροσκαφών), ενοικίαση κάμπινγκ, συλλογή σκουπιδιών.

## Γ.5. Δασμοί - Δασμολόγιο

Ενιαίο Δασμολόγιο Ε.Ε.

## Γ.6 Ειδικές Οικονομικές ζώνες (FTZ)

Ευρωζώνη

# Δ. ΕΠΕΝΔΥΤΙΚΟ ΠΕΡΙΒΑΛΛΟΝ

## Δ.1 Αναπτυξιακός Νόμος - Κίνητρα Επενδύσεων

Η Αυστρία προσφέρει ένα ευρύ πλέγμα χρηματοδοτούμενων προγραμμάτων σε αλλοδαπούς επενδυτές με κύριες προτεραιότητες στους τομείς έρευνας, τεχνολογίας και καινοτομίας, σε μικρές και μεσαίες επιχειρήσεις, σε νεοφυείς εταιρείες, για την προώθηση του τουριστικού προϊόντος, για στήριξη των εξαγωγών και για τη δημιουργία βιομηχανικών μονάδων. Πέραν των εθνικών προγραμμάτων στήριξης, πρόσθετη οικονομική βοήθεια παρέχεται από την Ευρωπαϊκή Ένωση αρκεί οι σχετικές επενδύσεις να ανταποκρίνονται στους κανονισμούς και στόχους των ευρωπαϊκών διαρθρωτικών επενδυτικών ταμείων που χρηματοδοτούνται από το ευρωπαϊκό περιφερειακό αναπτυξιακό ταμείο (ERDF). [Επενδυτικά κίνητρα](https://investinaustria.at/en/doing-business/funding)

## Δ.2 Καθεστώς Ιδιωτικοποιήσεων

Οι συνήθεις μορφές ιδιωτικοποιήσεων είναι η απευθείας η απευθείας πώληση εταιρειών (π.χ. εξαγορά από τη διοίκηση, πώληση στον πλειοδότη) καθώς και η πώληση μετοχών στο χρηματιστήριο. Επίσης, η εταιρία Österreichische Beteiligungs AG (ÖBAG) που αποτελεί το κρατικό επενδυτικό ταμείο διαχειρίζεται τις κρατικές επενδύσεις σε μερικώς ή πλήρως εθνικοποιημένες εταιρείες συνολικής αξίας 33,13 δις ευρώ (Ιούνιος 2022).

## Δ.3 Πιστοληπτική ικανότητα χώρας – Κίνδυνοι/ προοπτικές

Η Αυστρία τοποθετείται στην πολύ υψηλή βαθμίδα αξιοπιστίας κρατικών ομολόγων από τους τέσσερις σημαντικούς οίκους αξιολόγησης παγκοσμίως με τις αξιολογήσεις να έχουν ως εξής: Standard and Poors (AA+), Fitch (AA+), Moodys (Aa1) και DBRS (AAA) με σταθερές προοπτικές. Στην τελευταία αξιολόγηση της Αυστρίας τον Αύγουστο του 2022, ο οίκος αξιολόγησης Fitch Ratings διατήρησε τη βαθμίδα ΑΑ+ με σταθερή προοπτική κάνοντας αναφορά στην ύπαρξη ισχυρών πολιτικών και οικονομικών θεσμών στη χώρα αλλά και στον ισχυρό εξαγωγικό προσανατολισμό της αυστριακής οικονομίας.

# Ε. ΚΛΑΔΟΙ ΕΙΔΙΚΟΤΕΡΟΥ ΕΝΔΙΑΦΕΡΟΝΤΟΣ ΓΙΑ ΕΛΛΗΝΙΚΕΣ ΕΠΙΧΕΙΡΗΣΕΙΣ

## Ε.1 -Φαρμακευτικά προϊόντα

Τα φαρμακευτικά προϊόντα αποτελούν το ένα τρίτο των ελληνικών εξαγωγών προς την Αυστρία, με αξία 111 περίπου εκατ.Ευρώ το 2021.

## Ε.2 Αργίλιο και τεχνουργήματα

Στη δεύτερη θέση μεταξύ των κυριότερων εξαγωγικών προϊόντων της Ελλάδος προς την Αυστρία κατατάσσονται τα προϊόντα αλουμινίου με συμμετοχή 11% επί του συνόλου, αξία 45 εκατομμύρια Ευρώ και ποσοστό αύξησης 47% μεταξύ 2020/2021.

## Ε.3 Ελαιόλαδο

Με ρυθμό αύξησης 9% κατά μεταξύ 2020/2021 το ελληνικό ελαιόλαδο αναπτύσσει σταδιακά την παρουσία του στην αυστριακή αγορά.

## Ε.4 Λαχανικά

Νωπά ή κατεψυγμένα τα ελληνικά λαχανικά θα μπορούσαν να επιτύχουν σημαντική ανάπτυξη στην αυστριακή αγορά. Κατά το 2021 η αξία των ελληνικών εξαγωγών νωπών λαχανικών ανήλθε σε 11 εκατ.Ευρώ σημειώνοντας αύξηση 6,5% έναντι του 2020.

## Ε.5 Τουρισμός

Η Ελλάδα αποτελεί εδώ και χρόνια την πρώτη προτίμηση των Αυστριακών για τις καλοκαιρινές τους διακοπές και τον πρώτο αεροπορικό προορισμό. Οι δημοφιλέστεροι προορισμοί είναι η Αθήνα, η Θεσσαλονίκη, η Κρήτη, η Ρόδος, η Ζάκυνθος και η Σαντορίνη, αλλά και εναλλακτικοί προορισμοί με απευθείας σύνδεση , όπως η Κάρπαθος, η Πάρος και η Νάξος *(Γραφείο ΕΟΤ Βιέννης)*.

## Ε.6 Ακίνητα

Η ελληνική αγορά ακινήτων φαίνεται να συγκεντρώνει σημαντικό ενδιαφέρον τόσο για ίδια χρήση όσο και ως επένδυση ή επαγγελματική εκμετάλλευση.

# ΣΤ. ΧΡΗΣΙΜΑ ΣΤΟΙΧΕΙΑ ΕΠΙΚΟΙΝΩΝΙΑΣ

**1. ΕΛΛΗΝΙΚΕΣ ΥΠΗΡΕΣΙΕΣ**

**Πρεσβεία της Ελλάδος στη Βιέννη**

Δ/νση: Argentinierstrasse 14, 1040 Wien, Austria

Τηλ.: (00431) 50615

Ε-mail: [gremb@griechischebotschaft.at](mailto:gremb@griechischebotschaft.at) , [gremb.vie@mfa.gr](mailto:gremb.vie@mfa.gr)

Web: <https://www.mfa.gr/vienna>

∆ιαφ. Ώρας: -1h Ωράριο (ώρα Eλλάδος): 10.00-18.00

**Γραφείο Οικονομικών και Εμπορικών Υποθέσεων**

Δ/νση: Argentinierstrasse 14, A-1040 Wien, Austria

Τηλ.: (00431) 50615 53

Ε-mail: [ecocom-vienna@mfa.gr](mailto:ecocom-vienna@mfa.gr)

Web: <http://agora.mfa.gr/ta-grafeia-oikonomikon-emporikon-upotheseon/office/817>

**ΓΡΑΦΕΙΟ ΕΟΤ ΒΙΕΝΝΗΣ**

Fichtegasse 2/26,1010 Wien

Tel: (00431) 5125317-8

Email: [grect@vienna.at](mailto:grect@vienna.at)

**2. ΥΠΟΥΡΓΕΙΑ**

**Ομοσπονδιακό Υπουργείο Γεωργίας, Δασοκομίας, Περιφερειών και Διαχείρισης Υδάτων** Stubenring 1, 1010 Vienna

Telephone: + 43 (0) 1 71100-0

E-Mail: [service@bml.gv.at](mailto:service@bml.gv.at)

Web: <https://www.bmlrt.gv.at/>

**Ομοσπονδιακό Υπουργείο Περιβάλλοντος, Κλιματικής Αλλαγής, Ενέργειας, Κινητικότητας, Καινοτομίας και Τεχνολογίας**

Radetzkystraße 2, 1030 Vienna

Telephone: +43 (0) 1 711 62 65-0

Email: [servicebuero@bmk.gv.at](mailto:servicebuero@bmk.gv.at)

Web: <https://www.bmk.gv.at/>

**Ομοσπονδιακό Υπουργείο Οικονομίας και Εργασίας**

Taborstraße 1-3, 1020 Vienna

Telephone: (+43) (0) 1 711 00-0

Email: [service.wirtschaft@bmaw.gv.at](mailto:service.wirtschaft@bmaw.gv.at) & [service.arbeit@bmaw.gv.at](mailto:service.arbeit@bmaw.gv.at)

Web: <https://www.bmdw.gv.at/>

**Ομοσπονδιακό Υπουργείο Οικονομικών**

Johannesgasse 5, 1010 Vienna

Telephone: +43 (0)1 51433-0

Web: <https://www.bmf.gv.at/>

**Ομοσπονδιακό Υπουργείο Εξωτερικών και Ευρωπαϊκών θεμάτων**

Minoritenplatz 8, 1010 Vienna

Telephone: +43 (0) 1 50 11 50-0

Web: <https://www.bmeia.gv.at/en/>

**Ομοσπονδιακό Υπουργείο Υγείας, Φροντίδας, Κοινωνικών Θεμάτων και Προστασίας Καταναλωτών**

Stubenring 1, 1010 Vienna

Telephone: +43 (0) 1 71100 – 0

Email: [post@sozialministerium.at](mailto:post@sozialministerium.at)

Web: <https://www.sozialministerium.at/>

**3.ΤΡΑΠΕΖΕΣ**

Κεντρική Τράπεζα OeNB -Oesterreichische Nationalbank: [www.oenb.at](http://www.oenb.at)

ABV Bausparkasse: [www.abv.at](http://www.abv.at)

Bank Austria: [www.bankaustria.at](http://www.bankaustria.at)

BAWAG: [www.bawag.com](http://www.bawag.com)

BKS Bank: [www.bks.at](http://www.bks.at)

Easybank: [www.easybank.at](http://www.easybank.at)

Erste Bank: <https://www.sparkasse.at/>

Investkredit: [www.investkredit.at](http://www.investkredit.at)

Oberbank AG: [www.oberbank.at](http://www.oberbank.at)

Raiffeisen Bank International AG: <https://www.rbinternational.com/>

Schöllerbank: [www.schoellerbank.at](http://www.schoellerbank.at)

Volksbank: [www.volksbank.at](http://www.volksbank.at)

**4.ΕΠΙΧΕΙΡΗΜΑΤΙΚΕΣ ΕΝΩΣΕΙΣ**

WKÖ-Wirtschaftskammer Österreich (Ομοσπονδιακό Επιμελητήριο) <https://www.wko.at>

Σύνδεσμος Βιομηχανιών Industriellenvereinigung: [www.industriellenvereinigung.at](http://www.industriellenvereinigung.at)

Κινηματογράφος Fachverband der Audiovisions- und Filmindustrie: [www.fafo.at](http://www.fafo.at)

Κατασκευές Fachverband der Bauindustrie: [www.bau.or.at](http://www.bau.or.at)

Ένδυση Fachverband der Bekleidungsindustrie: [www.fashion-industry.at](http://www.fashion-industry.at)

AVCO Ένωση αυστριακών επενδυτών κεφαλαίων και παροχής χρηματοοικονομικών υπηρεσιών <https://avco.at>

Ορυκτά Fachverband der Bergwerke und Eisen erzeugenden Industrie: [www.bergbaustahl.at](http://www.bergbaustahl.at)

Χημικά Fachverband der chemischen Industrie: <http://fcio.at>

Φυσικό αέριο Fachverband der Gas- und Wärmeversorgungsunternehmungen: [www.gaswaerme.at](http://www.gaswaerme.at)

Τρόφιμα Fachverband der Nahrungs- und Genußmittelindustrie: [www.dielebensmittel.at](http://www.dielebensmittel.at)

Κλωστοϋφαντουργία Fachverband der Textilindustrie: [www.textilindustrie.at](http://www.textilindustrie.at)

**5.ΑΛΛΟΙ ΦΟΡΕΙΣ**

Γραφείο Ευρεσιτεχνιών Patentamt Österreich: [www.patentamt.at](http://www.patentamt.at)

Στατιστική Αρχή Statistik Austria: [www.statistik.at](http://www.statistik.at)

Προσέλκυση επενδύσεων ABA Austrian Business Agency: [www.aba.gv.at](http://www.aba.gv.at)

Χρηματιστήριο Wiener Börse AG: [www.wienerboerse.at](http://www.wienerboerse.at)

Οργανισμός για την υγιεινή και ασφάλεια των τροφίμων AGES [www.ages.at](http://www.ages.at)

**ΣΗΜΑΝΤΙΚΟΤΕΡΟΙ ΔΙOΡΓΑΝΩΤΕΣ ΕΚΘΕΣΕΩΝ ΣΤΗΝ ΑΥΣΤΡΙΑ**

|  |  |  |
| --- | --- | --- |
| **Dornbirner Messe GmbH**  Messeplatz 1,6854 Dornbirn  Tel.: +43 (0) 5572 305 0  E-mail: [service@messedornbirn.at](mailto:service@messedornbirn.at)  Website: [www.messedornbirn.at](http://www.messedornbirn.at/) | **Messe Congress Graz BetriebsgesmbH**  Messeplatz 1,8010 Graz  Tel.: +43 (0) 316 8088 0  E-mail: [office@mcg.at](mailto:office@mcg.at)  Website: [www.mcg.at](http://www.mcg.at/) | **Congress und Messe Innsbruck GesmbH**  Rennweg 3,6020 Innsbruck  Tel.: +43 (0) 512 5936 0  E-mail: [info@cmi.at](mailto:info@cmi.at)  Website: [www.cmi.at](http://www.cmi.at/) |
| **Klagenfurter Messe BetriebsgesmbH**  Messeplatz, 1, 9021 Klagenfurt am Wörthersee  Tel.: +43 (0) 463 56 800 0  E-mail: [office@kaerntnermessen.at](mailto:office@kaerntnermessen.at)  Website: [www.kaerntnermessen.at](http://www.kaerntnermessen.at/) | **Messe Ried GmbH**  Brucknerstraße 39,4910 Ried im Innkreis  Tel.: +43 (0) 7752 840 11 0  E-mail: [office@messe-ried.at](mailto:office@messe-ried.at)  Website: [www.messe-ried.at](http://www.messe-ried.at) | **Reed Messe Salzburg GmbH**  Am Messezentrum 6, 5021 Salzburg  Tel.: +43 (0) 662 44 77 0  E-mail: [info@reedexpo.at](mailto:info@reedexpo.at)  Website: [www.messe.at](http://www.messe.at/) |
| **Messe Tulln GesmbH**  Messegelände, 3430 Tulln  Tel.: +43 (0) 2272 624 03 0  E-mail: [messe@tulln.at](mailto:messe@tulln.at)  Website: [www.messe-tulln.at](http://www.messe-tulln.at) | **Reed Messe Wien GmbH**  Messeplatz 1, 1021 Wien  Tel.: +43 (0) 1 727 20 0  E-mail: [info@messe.at](mailto:info@messe.at)  Website: [www.messe.at](http://www.messe.at/) | **Messe Wels GmbH**  Messeplatz 1, 4600 Wels  Tel.: +43 (0) 7242 93 92 0  E-mail:[office@messe-wels.at](mailto:office@messe-wels.at)  Website:[www.messe-wels.at](http://www.messe-wels.at/) |